钦定古今图书集成/明伦汇编/氏族典/第124卷 > 陈祖仁
## 钦定古今图书集成/明伦汇编/氏族典/第124卷 > 陈祖仁

按《元史陈祖仁传》：“祖仁，字子山，汴人也。性嗜学，早从
师南方，有文名，对策大廷，赐进士及第，授翰林修撰，
同知制诰，兼国史院编修官，太庙署令，太常博士，迁
翰林待制，出佥山东肃政廉访司事，擢监察御史，复
出为山北肃政廉访司副使，召拜翰林直学士，升侍
讲学士，除参议中书省事。二十三年，拜治书侍御史”，
出为甘肃行省参知政事。明年，孛罗帖木儿入中书
为丞相，除祖仁山北道肃政廉访使，召拜国子祭酒，
迁枢密副使，累上疏言军政利害，不报，辞职。除翰林
学士，遂拜中书参知政事。是时，天下乱已甚，而祖仁
性刚直，遇事与时宰论议数不合，乃超授其阶荣禄大夫，而仍还翰林为学士，寻迁太常礼仪院使。二十
八年，明兵进压近郊，天子北奔。京城破，为乱军所害，
时年五十五。